钦定古今图书集成/明伦汇编/氏族典/第214卷 > 何异
## 钦定古今图书集成/明伦汇编/氏族典/第214卷 > 何异

按《宋史何异传》：“异字同叔，抚州崇仁人。绍兴二十四
年进士，调石城主簿，历知萍乡县，迁国子监主簿，迁
丞，擢监察御史，迁右正言。丐外，授湖南转运判官，寻
为浙西提点刑狱。以太常少卿召，改秘书监兼实录
院检讨官，权礼部侍郎。言者以异在言路，不弹丞相
留正，及受赵汝愚荐，劾罢之，久乃予祠。起知夔州兼”
本路安抚。丐祠，以宝谟阁待制提举太平兴国宫。起
知潭州，乞闲予祠者再。嘉定元年，召为刑部侍郎。明年，权工部尚书。告老，以宝章阁直学士知泉州。从所
乞予祠，进宝章阁学士，转一官致仕。卒，年八十有一。
异高自标致，有诗名，所著《月湖诗集》行世。